নগাঁও জিলাৰ ৰূপহীহাটত ৭ জনকৈ লোকে মৃত্যুক আঁকোৱালি লোৱা মৰ্মান্তিক ঘটনাৰ প্ৰতিক্ৰিয়া মাৰ নৌ যাওঁতে নগাঁও চহৰত আজি বিদ্যুৎ বিভাগৰ অৱহেলাৰ ফলত এটা ট্ৰেন্সফৰ্মাৰৰ বিস্ফোৰণ ঘটে।
আজি দিনৰ প্ৰায় ১১ঃ৩০ বজাত নগাঁও চহৰৰ শ্ৰীমন্ত শংকৰ মিশ্যন চাৰিআলিৰ (পানীগাঁও চাৰিআলিৰ) উচ্চ ক্ষমতা সম্পন্ন ট্ৰেন্সফৰ্মাৰটো হঠাৎ বিস্ফোৰণ ঘটি দপদপাই জ্বলি উঠে।
উক্ত অগ্নিকাণ্ডৰ জুইয়ে পানীগাঁও চাৰিআলি আৱৰি ধৰে। অৱশ্যে অগ্নি নিৰ্বাপক বাহিনীৰ ক্ষিপ্ৰ তৎপৰতাত কাষৰীয়া ব্যৱসায়িক প্ৰতিষ্ঠানসমূহ অগ্নিকাণ্ডৰ পৰা কথমপি ৰক্ষা পৰে।
স্থানীয় একাংশ লোকে অভিযোগ কৰা মতে মেৰামতি নকৰা আৰু অধিক বিদ্যুৎ সৰবৰাহ কৰিব লগা হোৱা তথা নিৰ্দিষ্ট সময়ৰ অন্তৰে অন্তৰে ট্ৰেন্সফৰ্মাৰৰ তেল সলনি নকৰাৰ বাবেই এই অঘটনটো সংঘটিত হ'ল।
উক্ত ঘটনাটোৰ ফলত পানীগাঁও চাৰিআলিৰ লগতে কাষৰীয়া অঞ্চলত এক আতংকময় পৰিৱেশ সৃষ্টি হোৱাৰ লগতে অঞ্চলবাসীয়ে বিদ্যুৎ বিভাগৰ অৱহেলাক গৰিহনা দিয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
